text: Portada > Celler Sanstravé
  Els vins i caves Sanstravé neixen a la finca Gasset.
  Situada a tocar del camí de Forès, és la part més elevada del terme de Solivella i correspon a la DO Conca de Barberà. La terra vermella i argilosa de les més de 20 ha de vinyes potencia la intensitat dels vins negres i la transparència dels blancs.
  La història de Sanstravé està també íntimament lligada a l'antic cafè i fonda de Solivella –cal Travé– que, degudament transformat, és un restaurant que combina amb passió la cuina tradicional de la Conca i les aportacions de la cuina vanguardista.